cyanic-selkie/wikianc huggingface dataset:
ตัวแบบระดับการเคาะแป้นพิมพ์
ตัวแบบระดับการเคาะแป้นพิมพ์ ชื่อเป็นภาษาอังกฤษว่า Keystroke-Level Model หรือตัวย่อ (KLM) คือกลวิธีในการคาดการณ์ว่าจะใช้เวลานานเท่าใด ที่ผู้ใช้เครื่องคอมพิวเตอร์ที่อยู่ในระดับผู้เชี่ยวชาญที่จะสามารถบรรลุเป้าหมายที่เป็นภาระงานประจำได้โดยที่ไม่มีข้อผิดพลาดเกิดขึ้นเลย โดยใช้ระบบคอมพิวเตอร์แบบโต้ตอบได้ (interactive computer system)  ได้รับการเสนอโดย สจ็วต เค. การ์ด (Stuart K. Card), โทมัส พี. มอแรน (Thomas P. Moran) และ อัลเลน นีเวลล์ (Allen Newell) ในปี 1980 เพื่อใช้ในการติดต่อสื่อสารของ ACM และ การตีพิมพ์เผยแพร่หนังสือของพวกเขาที่มีชื่อว่า "จิตวิทยาของการมีปฏิสัมพันธ์กันระหว่างคอมพิวเตอร์และมนุษย์" (The Psychology of Human-Computer Interaction) ในปี 1983
ไลส์ รีเบย์รู
ไลส์ รีเบย์รู (Lais Ribeiro; เกิด 5 ตุลาคม ค.ศ. 1990) เป็นนางแบบชาวบราซิล ปัจจุบันเธอเป็นหนึ่งในนางฟ้าวิกตอเรียส์ซีเคร็ต
อาชีพ
เธอเริ่มเดินแบบให้กับชื่อสินค้าต่าง ๆ ในปี ค.ศ. 2009 เช่น เซียซี เชน, ชาแนล, หลุยส์ วิตตอง, กุชชี, โดลเช่ แอนด์ กาบบานา, เวอร์ซาเช และมาร์ค จาค็อบส์ เธอได้ร่วมเดินในงานสัปดาห์แฟชั่นเซาเปาลูและสัปดาห์แฟชั่นรีโอ
เธอถ่ายแบบให้กับโว้กอเมริกัน บราซิล เยอรมัน และอิตาลี และปรากฏตัวในงานโฆษณาของราล์ฟ ลอเร็น, คริสตีย็อง ดียอร์, ทอม ฟอร์ด, แก๊ป และอเมริกัน อีเกิล
นอกจากนี้เธอยังเดินแบบให้กับวิกตอเรียส์ซีเคร็ตแฟชั่นโชว์ ในปี ค.ศ. 2010-2016 และเธอเริ่มเซ็นสัญญาเป็นนางฟ้าวิกทอเรียส์วีเคล็ต ในปี ค.ศ. 2015
ธัญยกันต์ ธนกิตติ์ธนานนท์
ธัญยกันต์ ธนกิตติ์ธนานนท์ (ชื่อเล่น : หยก) หรือชื่อเดิม กชกร ศุภการกิจกุล (ชื่อเล่น : นุ่น) เกิดเมื่อวันจันทร์ที่ 8 ธันวาคม พ.ศ. 2529 เป็นนักแสดงหญิงชาวไทย สังกัดช่อง 7 สี ธัญยกันต์เริ่มทำงานในวงการบันเทิงเมื่ออายุ 13 ปี ด้วยการเป็นนางแบบถ่ายปกนิตยสารวัยรุ่น มีผลงานถ่ายโฆษณาหลายชิ้น และประสบความสำเร็จจากการประกวดนางงามและนางแบบหลายเวที ในปี 2549 ธัญยกันต์มีผลงานเด่นที่ประสบความสำเร็จและสร้างชื่อเสียงเป็นอย่างมากทำให้เธอโด่งดังเป็นที่รู้จักในวงกว้างจากการรับบท "คุณมิลค์" ในภาพยนตร์เรื่อง "หนูหิ่น เดอะมูฟวี่"
กลุ่มภาษาซุนดา-ซูลาเวซี
กลุ่มภาษาซุนดา-ซูลาเวซี (Sunda-Sulawesi languages) เป็นสาขาของกลุ่มภาษามาลาโย-โพลีเนเซีย ตระกูลภาษาออสโตรนีเซียน ได้แก่ภาษาที่ใช้พูดในเกาะซูลาเวซี และเกาะซุนดาใหญ่ เช่นเดียวกับในชามอโรและปาเลา โดยทั่วไป กลุ่มภาษามาลาโย-โพลีเนเซียตะวันตกแบ่งเป็นสองกลุ่มคือกลุ่มตอนใน (ซุนดา-ซูลาเวซี) และกลุ่มตอนนอก (บอร์เนียว-ฟิลิปปินส์) ซึ่งการแบ่งนี้ใช้หลักทางภูมิศาสตร์เป็นเกณฑ์
ทัชมาฮาล
ทัชมาฮาล หรือ ตาชมหัล (Taj Mahal; ;, ) เป็นอาคารฝังศพสร้างด้วยหินอ่อนสีขาวงาช้าง ตั้งอยู่บนฝั่งแม่น้ำทางใต้ของแม่น้ำยมุนา ในเมืองอัคระ รัฐอุตตรประเทศ ประเทศอินเดีย ทัชมาฮาลเริ่มสร้างขึ้นในปี 1632 โดยจักรพรรดิโมกุล จักรพรรดิชาห์ชะฮัน (ครองราชย์ 1628 ถึง 1658) เพื่อตั้งศพของพระสนมเอก มุมตาช มหัล และเป็นที่ตั้งพระศพของจักรพรรดิชาห์ชะฮันเอง ทัชมาฮาลประกอบด้วยตัวอาคารสุสาน, มัสยิด และเกสต์เฮาส์ รายล้อมด้วยสวน การก่อสร้างทัชมาฮาลสำเร็จสมบูรณ์ในปี 1643 แต่มีการก่อสร้างในเฟสอื่น ๆ ของโครงการที่ดำเนินต่อไปอีกกว่า 10 ปี
กลุ่มภาษาซุนดา-ซูลาเวซี
การจัดจำแนก
ภาษาในกลุ่มซุนดา-ซูลาเวซีแบ่งเป็นกลุ่มตามความใกล้ชิดได้หลายกลุ่มแต่ความสัมพันธ์ระหว่างกลุ่มยังไม่ชัดเจน ภาษาในเกาะซูลาเวซีเหนือ 20 ภาษา รวมทั้งภาษาในเกาะทางเหนือ (กลุ่มภาษาซังฆีริก เช่น ภาษาบันติก กลุ่มภาษามีนาฮาซัน และกลุ่มภาษาโมนโคนโคว-โคโรนตาโล)ไม่ได้อยู่ในกลุ่มซุนดา-ซูลาเวซีแต่อยู่ในกลุ่มภาษาบอร์เนียว-ฟิลิปปินส์ ภาษาที่จัดอยู่ในกลุ่มนี้ ได้แก่
ทัชมาฮาล
ทัชมาฮาลได้รับสถานะเป็นแหล่งมรดกโลกของยูเนสโกในปี 1983 ในฐานะ "เพชรน้ำเอกของศิลปะมุสลิมในอินเดีย และเป็นหนึ่งในงานชิ้นเอกที่ได้รับการชื่นชมในระดับสากล" และได้รับการยกย่องโดยหลายบุคคลให้เป็นผลงานชิ้นเอกของสถาปัตยกรรมโมกุล และสัญลักษณ์ของประวัติศาสตร์อินเดียอันร่ำรวย ทัชมาฮาลมีผู้เดินทาวมาเยี่ยมเยียนราว 7–8 ล้านคนต่อปีในปี 2007
ธัญยกันต์ ธนกิตติ์ธนานนท์
ประวัติ
ด้านการศึกษา ธัญยกันต์สำเร็จการศึกษาในระดับประถมศึกษาและมัธยมศึกษาจาก โรงเรียนมาแตร์เดอีวิทยาลัย กรุงเทพมหานคร และสำเร็จการศึกษาขั้นสูงสุดในระดับปริญญาตรี ศิลปบัณฑิต สาขาวิชาศิลปะภาพถ่าย จากคณะศิลปะและการออกแบบ สาขาศิลปะภาพถ่าย มหาวิทยาลัยรังสิต
การทำงาน
ด้านผลงานการแสดง ธัญยกันต์โด่งดังเป็นที่รู้จักและมีผลงานละครที่ประสบความสำเร็จมากมาย ซึ่งทั้งหมดออกอากาศทางช่องเจ็ด ละครเรื่องแรกของธัญยกันต์ คือ ภารกิจพิชิตดอกฟ้า ออกอากาศในปี 2549 โดยรับบทเป็น น้ำหวาน และด้วยการรับบทที่หลากหลายแตกต่างกันในแต่ละเรื่องทั้งบทดีและบทร้าย ทำให้ธัญยกันต์มีผลงานด้านการแสดงอย่างต่อเนื่องและมักประสบความสำเร็จจากการสวมบทร้าย ในปี 2557 ธัญยกันต์มีผลงานละครที่ประสบความสำเร็จและสร้างชื่อเสียงเป็นอย่างมาก คือเรื่อง คมพยาบาท โดยธัญยกันต์ รับบท เย็น คาแรคเตอร์คือหญิงสาวผู้มีความอาฆาตพยาบาทอย่างรุนแรง ซึ่งเป็นบทเดียวกับที่ สุภาภรณ์ คำนวณศิลป์ หรือหมวย เคยแสดงไว้และประสบความสำเร็จอย่างมากมายจากการรับบทเดียวกันในละครเรื่องเดียวกันนี้เมื่อหลายปีก่อน
ส่วนผลงานสร้างชื่ออื่นๆของธัญยกันต์นอกเหนือจากด้านการแสดงคืองานถ่ายแบบนิตยสารชื่อดัง คือ ในเดือนกรกฎาคม 2557 ธัญยกันต์มีผลงานถ่ายแบบให้กับนิตยสารเพลย์บอย Play Boy ประเทศไทย และในเดือนมีนาคม 2558 ธัญยกันต์ มีผลงานถ่ายแบบชุดว่ายน้ำให้กับนิตยสาร MARS
ภาพยนตร์
(2549) หนูหิ่น เดอะมูฟวี่ รับบท คุณมิลค์
เพลง
• เพลง นางแบบโคกกระโดน (ร้องโดย ธัญยกันต์ ธนกิตติ์ธนานนท์/กวินตรา โพธิจักร/แซมมี่ เคาวเวลล์/มนต์สิทธิ์ คำสร้อย) • รายการ 7 สีคอนเสิร์ตออนทัวร์ ละครดุจดาวดิน • รายการ 7 สีคอนเสิร์ตออนทัวร์ ละครหางเครื่อง
นภ พรชำนิ
ประวัติ
เริ่มเป็นศิลปินนักร้องรับเชิญ ในปี พ.ศ. 2537 ในอัลบั้ม "Rhythm & Boyd" ของ บอย โกสิยพงษ์ "Z-Myx Zigma" ของสมเกียรติ อริยะชัยพาณิชย์ "โมเดิร์นด็อก" ของโมเดิร์นด็อก ต่อมาในปี 2538 ได้ร่วมเขียนเพลง และเป็นนักร้องรับเชิญ ในอัลบั้ม "Zequence" ของ สมเกียรติ อริยะชัยพาณิชย์ และในปีต่อมา เป็นนักร้องรับเชิญ ให้บอย โกสิยพงษ์ในอัลบั้ม "EP One" และ "Simplified" และมีผลงานเป็นนักร้องนำอัลบั้มของวงดนตรีพีโอพี และยังมีผลงานอัลบั้มเดี่ยว อะแมนออฟสไมส์
ทางด้านเบื้องหลัง ในปี 2540 ได้ร่วมเขียนเพลง ร่วมร้องเพลง กับ อัลบั้ม "Again" ของ คริสติน และ ร่วมดูแล การผลิตใน อัลบั้ม "Request" ของ รัดเกล้า อามระดิษ รับตำแหน่ง พับลิก ไดเร็คเตอร์ ของ บริษัทเบเกอรี่ มิวสิก นอกจากนั้น นภ ยังก่อตั้ง Dobe Music Production
ชีวิตครอบครัว
ทางด้านชีวิตส่วนตัว นภ เข้าพิธีวิวาห์กับพิธีกรสาว เพลิน ประทุมมาศ เมื่อวันที่ 10 มีนาคม พ.ศ. 2549
ปัจจุบันมีบุตรชายด้วยกันหนึ่งคนชื่อ ณภพ พรชำนิ ชื่อเล่นว่าน้องโบดี้ เกิดเมื่อวันที่ 3 พฤษภาคม พ.ศ. 2565
ศาสนาในประเทศอัฟกานิสถาน
ประวัติ
บางคนเชื่อว่าศาสนาโซโรอัสเตอร์เริ่มมาที่ประเทศอัฟกานิสถานในช่วง 1800 ถึง 800 ปีก่อนคริสตกาล ซึ่งเป็นช่วงที่ซาราธุสตรา ผู้ก่อตั้งศาสนามีชีวิตและเสียชีวิตที่แบลค์ ในขณะที่ภูมิภาคในเวลานั้น ถูกเรียกเป็น อารีอานา ในช่วงกลางศตวรรษที่ 6 ก่อนคริสตกาล จักรวรรดิอะคีเมนิดโค่นพวกเมเดสและครอบครองแอระโคเซีย, อาริยา และแบกเตรียที่ชายแดนตะวันออก จารึกบนหลุมสุสานดาไรอัสมหาราชกล่าวถึงคาบูลสถานใน 29 ประเทศที่พระองค์พิชิต
ก่อนการมาของศาสนาอิสลาม อัฟกานิสถานใต้เคยเป็นฐานที่มั่นของศาสนาโซโรอัสเตอร์ เชื่อว่าอเวสตะได้ผ่านแอระโคเซียมาที่เปอร์เซีย ดังนั้น ภูมิภาคนี้จึงถือว่าเป็น "ปิตุภูมิที่สองของศาสนาโซโรอัสเตอร์"
ตามมาด้วยการพิชิตและยึดครองของอเล็กซานเดอร์มหาราชในศตวรรษที่ 4 ก่อนคริสตกาล หลังจากนั้นจักรวรรดิซิลูซิดได้ควบคุมพื้นที่นี้ถึง 305 ปีก่อนคริสตกาล เมื่อพวกเขาต้องแบ่งพื้นที่ส่วนใหญ่ตามสนธิสัญญากับราชวงศ์โมริยะ ซึ่งราชวงศ์โมริยะได้นำศาสนาพุทธจากอินเดียและควบคุมอัฟกานิสถานตอนใต้และตะวันออกจนถึงประมาณ 185 ปีก่อนคริสตกาล
ในศตวรรษที่ 7 รัฐเคาะลีฟะฮ์อุมัยยะฮ์ได้เข้ามายังบริเวณนี้หลังจากเอาชนะจักรวรรดิซาเซเนียนในยุทธการที่นะฮาวันด์ (ค.ศ. 642) ยาซเดเกิร์ดที่ 3 (Yazdegerd III) จักรพรรดิซาเซเนียนองค์สุดท้าย หลบหนีไปทางตะวันออกถึงเอเชียกลาง เพื่อตามหาพระองค์ พวกอาหรับจึงใช้เส้นทางในภาคเหนือ-ตะวันออกของประเทศอิหร่าน และไปถึงเฮราต
ผู้ที่อาศัยในอัฟกานิสถานเหนือจำนวนมากเข้ารับอิสลาม โดยเฉพาะในรัชสมัยฮิชาม อิบน์ อับดุลมาลิก (เคาะลีฟะฮ์ใน ค.ศ. 723 ถึง ค.ศ. 733) กับอุมัร อิบน์ อับดุลอะซีซ (เคาะลีฟะฮ์ใน ค.ศ. 717 ถึง ค.ศ. 720) ตั้งแต่ศตวรรษที่ 9 เป็นต้นมา ศาสนาอิสลามได้ครอบครองประเทศ ส่วนราชวงศ์ฮินดูชาฮีที่เหลือในชายแดนอัฟกานิสถานตะวันออกถูกเนรเทศโดยมะฮ์มูดแห่งกัซนีใน ค.ศ. 998 ถึง ค.ศ. 1030
เมื่อโซเวียตบุกรุกในค.ศ. 1979 ในการสนับสนุนของรัฐบาลโซเวียตก่อให้เกิดผลกระทบทางศาสนาอย่างใหญ่หลวง เมื่อระบอบปกครองแบบลัทธิมากซ์เกิดขึ้นในประเทศ พรรคประชาธิปไตยประชาชนอัฟกานิสถาน (People's Democratic Party of Afghanistan; PDPA) ได้ดำเนินการลดอิทธิพลของศาสนาอิสลาม ทำให้สมาชิกองค์การศาสนาหลายคนมี่ทางพรรคมองว่า "ไม่เชื่อพระเจ้า" และ "นอกศาสนา" ถูกคุมขัง, ทรมาน และถูกฆ่าไปหลายคน หลังจากการเสวนาการปรองดองแห่งชาติใน ค.ศ. 1987 ศาสนาอิสลามกลายเป็นศาสนาประจำชาติอีกครั้งและลบคำว่า "ประชาธิปไตย" ออกจากชื่อประเทศ ตั้งแต่ ค.ศ. 1987-1992 ชื่อทางการของประเทศคือสาธารณรัฐอัฟกานิสถาน
ชีอะฮ์
ประชากรชีอะฮ์มีอยู่ระหว่าง 7% ถึง 20% ของประชากรทั้งหมด ส่วนใหญ่นับถือสาขาสิบสองอิมามและกลุ่มเล็กนับถือสาขาอิสมาอีลียะฮ์ ชาวทาจิกกิซิลบัชแห่งอัฟกานิสถานเป็นกลุ่มชนที่นับถือชีอะฮ์
มุสลิมสมัยใหม่และไม่ใช่นิกาย
หนึ่งในบุคคลที่มีส่วนในการเคลื่อนไหวสมัยปัจจุบันคือญะมาลุดดีน อัลอัฟกานี
ศาสนาโซโรอัสเตอร์
รายงานจาก the World Christian Encyclopedia มีชาวอัฟกันนับถือศาสนานี้ 2,000 คนใน ค.ศ. 1970
ศาสนาแบบอินเดีย
มีชาวซิกข์ในประเทศอัฟกานิสถานปรมาณ 1,000 คน และชาวฮินดู 1,000 คนกว่า ๆ อาศัยในหลายเมือง โดยเฉพาะคาบูล, จะลาลาบาด และจังหวัดกัซนี วุฒิสมาชิก อวตาร สิงห์ (Awtar Singh) เป็นสมาชิกคนเดียวในรัฐสภาอัฟกานิสถานที่นับถือศาสนาซิกข์
ศาสนาบาไฮ
ศาสนาบาไฮเริ่มมาในประเทศอัฟกานิสถานใน ค.ศ. 1919 และศาสนาบาไฮมีมาตั้งแต่คริสต์ทศวรรษ 1880 ปัจจุบัน มีผู้นับถือประมาณ 400 คน
ศาสนาคริสต์
มีรายงานอย่างไม่เป็นทางการว่า มีชาวอัฟกัน 1,000 ถึง 18,000 คนที่นับถือศาสนาคริสต์อย่างลับ ๆ ในประเทศ งานวิจัยปี 2015 ประมาณว่ามีผู้นับถือศาสนาคริสต์อาศัยอยู่ท่ามกลางชุมชนมุสลิมในประเทศถึง 3,300 คน
ศาสนายูดาห์
เคยมีสังคมยิวขนาดเล็กที่อพยพออกจากประเทศก่อนและหลังการบุกรุกของโซเวียตใน ค.ศ. 1979 และปัจจุบัน เหลือแค่ซับโลน ซิมินโตฟ (Zablon Simintov) เพียงคนเดียวที่ยังอยู่ในประเทศ
เป็ดบ้าน
เป็ดบ้าน เป็นเป็ดสายพันธุ์ที่เป็นสัตว์เชื่อง เหมาะสำหรับนำมาเลี้ยงภายในบ้าน มักนำมาทำเป็นอาหาร และสามารถนำขนมาทำเครื่องประดับได้ เป็ดหลายตัวยังคงถูกเลี้ยงไว้เพื่อการแสดงอีกด้วย เป็ดบ้านส่วนใหญ่นั้นสืบเชื้อสายมาจากเป็ดแมลลาร์ด (Anas platyrhynchos) และมักอาศัยอยู่ห่างจากเป็ดเทศ (Cairina moschata)
เกร็ก ซู
ซู กวง-ฮัน (Hsu Kuang-han); เกิด 31 ตุลาคม ค.ศ. 1990) หรือที่รู้จักในชื่อ เกร็ก ซู (Greg Hsu) และ เกร็ก ฮัน (Greg Han) เป็นนักแสดงและนักร้องชาวไต้หวัน เขาได้รับการเสนอชื่อเข้าชิงโกลเด้นเบลล์อวอร์ด สองครั้งจากบทบาทของเขาในซีรีส์โทรทัศน์เรื่อง แฮฟยูเอเวอร์ฟอลเลนอินเลิฟ, มิสเจียง? (2016) และ บางวันหรือหนึ่งวัน (2019–2020) เขายังปรากฏตัวในซีรีส์โทรทัศน์เรื่อง เลิฟออฟแซนด์สตอร์ม (2016) และ โนแวร์แมน (2019) รวมถึงภาพยนตร์เรื่อง อะซัน (2019) และ มายเลิฟ (2021) ในปี ค.ศ. 2020 เขาได้รับจัดอันดับในรายการ 100 ชาวจีนที่มีชื่อเสียง ของ ฟอบส์ เป็นครั้งแรก โดยอยู่ในอันดับที่ 69
ซูเปิดตัวซิงเกิ้ลแรกชื่อ "Yesterday No More" ในปี ค.ศ. 2020 และในปีถัดมา เขาก็ปล่อยสตูดิโออัลบั้มเปิดตัวในชื่อของตัวเอง ในปี ค.ศ. 2022 เขาได้รับการเสนอชื่อเข้าชิงรางวัลศิลปินหน้าใหม่จากโกลเดนเมโลดีอวอร์ด
เพย์แบ็ค (2014)
เพย์แบ็ค (2014) (Payback (2014)) เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี (WWE) จัดเป็นครั้งที่ 2 โดยมีกำหนดจัดวันที่ 1 มิถุนายน ค.ศ. 2014 ที่สนามออลสเตทส์ อารีนา ที่เมืองโรสมอนต์ ,รัฐอิลลินอย สหรัฐอเมริกา
เบื้องหลัง
หลังจากกลุ่ม เดอะชีลด์ ได้รับชัยชนะใน เอ็กซ์ตรีมรูลส์ (2014) ดูเหมือนว่าความแค้นของกลุ่ม เอฟโวลูชั่น จะยังไม่จบลง เมื่อในรายการรอว์ วันที่ 5 พฤษภาคมนั้น ดีน แอมโบรส จะต้องป้องกันแชมป์ WWE United States Championship กับอีก 19 นักมวยปล้ำ ในแมทช์แบทเทิลรอยัล โดย เชมัส เป็นฝ่ายเอาชนะไป และเป็นแชมป์ใหม่ไปในทันที และจบสถิติการป้องกันแชมป์ของแอมโบรส 351 วันได้สำเร็จ ก่อนที่กลุ่ม เอฟโวลูชั่นจะตามมาก่อกวน และทำร้ายเดอะชีลด์ในแมทช์ที่ต้องเจอกับ เดอะไวแอ็ตต์แฟมิลี จนกลุ่มเดอะชีลด์หมดสภาพไปในคืนนั้น
ในรอว์ วันที่ 12 พฤษภาคม เดอะชีลด์ได้ออกมาท้ากลุ่มเอฟโวลูชั่น หลังจากที่ได้ทำร้ายพวกเขาในสัปดาห์ที่ผ่านมา และรถลีมูซีนกลุ่มเอฟโวลูชั่นก็โผล่มาทางจอยักษ์ในสนาม ทำให้เดอะชีลด์ไม่รอช้าตามไปอัดถึงที่ จนกรรมการต้องออกมาห้าม และกลุ่มของเอฟโวลูชั่นก็ได้รับคำท้า และเจอกันในเพย์แบ็ค ขณะที่บาทิสตา ท้าขอเจอกับ โรแมน เรนส์ ในคู่เอกของรายการ ซึ่งในแมทช์นั้น สมาชิกที่เหลือของเดอะชีลด์ และเอฟโวลูชั่นต่างก็ยืนอยู่ข้างเวที และในระหว่างแมทช์ทั้งสองฝ่ายต่างอัดกันจนกรรมการบนเวที ต้องยุติการปล้ำ แต่เดอะชีลด์ก็ยังไม่หยุด สเตฟานี แม็กแมน จึงเรียกนักมวยปล้ำคนอื่นๆ มาช่วยจัดการเดอะชีลด์ แต่ก็ไม่สำเร็จ และยังโดนเดอะชีลด์เล่นงานคืนได้สำเร็จ
ในรอว์ ของวันที่ 19 พฤษภาคม ได้มีการจัดการแข่งขันในแมทช์ Beat the Clock Challenge ผู้ที่ชนะในรายการนี้ จะได้เจอกับแชมป์ WWE Intercontinental Championship อย่าง แบด นิวส์ บาร์เร็ตต์ ในคู่แรก บิ๊กอี เอาชนะ ไรแบ็ก ด้วยเวลา 5:02 ในคู่ที่สอง ร็อบ แวน แดม เอาชนะ อัลเบร์โต เดล รีโอ ด้วยเวลา 4:15 และคู่สุดท้าย ดอล์ฟ ซิกก์เลอร์ เจอกับ มาร์ก เฮนรี แต่ทั้งคู่ต่างเอาชนะเวลาที่ แวน แดมทำไว้ไม่สำเร็จ ทำให้ แวน แดม ได้เป็นผู้ท้าชิงอันดับ 1 และขณะที่ แวน แดม กำลังฉลองชัยชนะการแข่งขัน Beat the Clock อยู่นั้น บาร์เร็ตต์ ได้ออกมาลอบทำร้าย แวน แดม ก่อนบอกข่าวร้ายกับแวน แดม ว่าจะไม่มีทางที่จะชนะเขาได้
ในรอว์ วันที่ 26 พฤษภาคม สเตฟานีออกมาที่เวทีและก็เรียกไบรอัน ให้ออกมาประกาศสละแชมป์ ไบรอัน บอกว่า สเตฟานีเอาประชาชนมาอ้าง ความจริงแล้วก็แค่อยากจะปลดเขาออกไปเพื่อจะได้ตั้งแชมป์คนกลางตามใจชอบใช่ไหมล่ะ คงจะวางแผนมาตั้งแต่ที่เขาได้แชมป์มาในเรสเซิลเมเนีย โดยเอาชนะสามีของเธอมาได้แล้วสิ เคยคิดบ้างไหมว่าทำไมคนดูถึงตะโกน Yes! ทุกครั้งที่พวกเขาไม่ได้รับสิ่งที่พวกเขาต้องการ? ส่วนคำตอบในเรื่องที่ว่าจะให้เขาสละแชมป์น่ะเหรอ? ขอตอบด้วยคำๆ หนึ่งที่เธอไม่ค่อยจะได้ยินนะ นั่นคือ No! No! No! สเตฟานี บอกว่าคิดไว้แล้วล่ะว่า ไบรอัน คงจะไม่ยอมแน่ๆ แต่รู้มั้ยว่าเมื่อสองสัปดาห์ก่อน บรี เบลลา บังอาจมาทำร้ายฉัน สเตฟานีบอกว่าการทำร้ายนายจ้างน่ะมันเป็นความผิดนะ จะให้โอกาสอีกครั้งในศึก เพย์แบ็ค นายจะต้องสละแชมป์ ไม่อย่างนั้น บรี จะต้องโดนไล่ออก!!
ก็องแต็ง ลาฟาร์ก
ก็องแต็ง ลาฟาร์ก (Quentin Lafargue; 17 พฤศจิกายน ค.ศ. 1990 –) เป็นนักกีฬาจักรยานลู่ชาวฝรั่งเศส
ประวัติ
ก็องแต็ง ลาฟาร์ก เป็นนักจักรยานระยะสั้นประเภทลู่ ในปี ค.ศ. 2006 เขาได้รับรางวัลแชมป์เยาวชนฝรั่งเศสครั้งแรกในประเภทสปรินต์ ในปี ค.ศ. 2007 เขาได้รับรางวัลชนะเลิศจากการแข่งขันจักรยานลู่เยาวชนชิงแชมป์ยุโรป 2007 ในประเภททีมสปรินต์ ในปี ค.ศ. 2008 เขาได้เข้าร่วมแข่งขันจักรยานลู่เยาวชนชิงแชมป์โลกที่เคปทาวน์ ประเทศแอฟริกาใต้ เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. และในเดือนกันยายนปีเดียวกัน เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. จากการแข่งขันจักรยานลู่เยาวชนชิงแชมป์ยุโรปที่ปรุชกุฟ ประเทศโปแลนด์
ในการแข่งขันจักรยานลู่ชิงแชมป์โลก 2010 ที่ เปเลอรอป ประเทศเดนมาร์ก ซึ่งเขาทำผลงานได้เป็นอันดับ 14 ในประเภทไทม์ไทรอัล 1 กม. และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้อันดันที่ 6 ในประเภทไทม์ไทรอัล 1 กม. ในปี ค.ศ. 2011 เขาได้รับรางวัลชนะเลิศชิงแชมป์แห่งชาติฝรั่งเศสในประเภทไทม์ไทรอัล สปรินต์บุคคล และเคริน ในปี ค.ศ. 2012 เขาได้รับรางวัลชนะเลิศจากการแข่งขันจักรยานลู่ชิงแชมป์ยุโรป อายุไม่เกิน 23 ปี ในประเภทไทม์ไทรอัล 1 กม. และรองชนะเลิศในประเภททีมสปรินต์ (ร่วมกับฌูว์เลียง ปัลมาและชาร์ลีเย โกนอร์) ตั้งแต่ปี ค.ศ. 2014 – 2016 เขาได้รับรางวัลชนะเลิศชิงแชมป์แห่งชาติฝรั่งเศสในสปรินต์บุคคล
ในปี ค.ศ. 2015 เขาได้เข้าร่วมแข่งขันจักรยานลู่ชิงแชมป์โลกที่แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้รับรางวัลเหรียญทองแดงจากการแข่งขันประเภทสปรินต์บุคคลโดยเหรียญทองเป็นของเกรกอรี โบฌีเพื่อนร่วมชาติ และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้รับรางวัลเหรียญทองแดงจากการแข่งขันประเภทไทม์ไทรอัล 1 กม. และในปี ค.ศ. 2016 ในการแข่งขันจักรยานลู่ชิงแชมป์ยุโรปที่แซ็ง-ก็องแต็ง-อ็อง-อีฟว์ลีน เขาได้รับเหรียญทองในประเภทไทม์ไทรอัล 1 กม.เป็นครั้งแรกในระดับนานาชาติ
ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทไทม์ไทรอัล 1 กม. ร่วมกับโตมาช บาเบกจากสาธารณรัฐเช็กเนื่องจากทำเวลาเข้าเส้นชัยได้เท่ากัน และได้เหรียญทองแดงในประเภททีมสปรินต์ (ร่วมกับแบ็งฌาแม็ง เอเดอแน็ง และเซบัสเตียง วีฌีร์)
ในช่วงต้นปี ค.ศ. 2019 เขาได้รับรางวัลเหรียญทองในประเภทไทม์ไทรอัล 1 กม. เป็นสมัยแรกจากการแข่งขันจักรยานลู่ชิงแชมป์โลกที่ปรุชกุฟ ประเทศโปแลนด์
โทเอฟูชิงิคอมเมดีซีรีส์
โทเอฟูชิงิคอมเมดีซีรีส์ (Toei Fushigi Comedy Series; ) เป็นชื่อกลุ่มละครชุดโทกูซัตสึที่ผลิตโดยโทเอ ออกอากาศทางสถานีโทรทัศน์ฟุจิเทเลวิชัน โดยเนื้อหาหลักๆ นั้นจะเกี่ยวข้องกับสิ่งลึกลับต่างๆ ผลงานทั้งหมดเป็นประพันธ์โดย โชทาโร่ อิชิโนะโมะริ ออกอากาศตั้งแต่ ค.ศ. 1981 จนถึง ค.ศ. 1993
ประวัติ
ผลงานภาพยนตร์ชุดนี้ทั้งหมดเป็นประพันธ์โดย โชทาโร่ อิชิโนะโมะริ โดยมีโทรุ ฮิรายามะ เป็นโปรดิวเซอร์หลัก และฝ่ายการแสดงแอคชั่นทำหน้าที่โดยกลุ่มโอโนะเคนยูได
ช่วงเวลาออกอากาศในขณะนั้นคือทุกเช้าวันอาทิตย์เวลา 9:00 น. - 9:30 น. ในอดีตชื่อซีรีส์เดิมมีชื่อว่า โฮมคอเมดี้วาคุ (ホームコメディー枠) จนกระทั่งซีรีส์ สาวน้อยมหัศจรรย์แห่งไนล์ โทโทเมส ได้ถูกเปลี่ยนชื่อว่า โตเอะฟุชิกิโทคุซัทสึซีรีส์ (東映不思議特撮シリーズ)
แรกเริ่มรูปแบบซ๊รีส์จะเกี่ยวกับหุ่นยนต์, สัตว์ประหลาด, สิ่งลึกลับจากอวกาศ เป็นหลัก แต่ในซีรีส์ที่ 7 - 8 เป็นซีรีส์เกี่ยวกับกลุ่มนักสืบเยวชน จนกระทั่งซีรีส์ที่ 9 ได้นำนักแสดงสาวไอดอลมาเป็นนักแสดงหลักจนสิ้นสุดผลงาน
ด้านเนื้อหาของซีรีส์นี้ จะทำในรูปแบบภาคเดียวไม่มีการต่อเนื่องถึงแม้ว่าจะเป็นซีรีส์ชุดเดียวกันก็ตามและไม่มีการเชื่อมโยงกับผลงานเรื่องอื่นๆ ยกเว้นไปไป และ อิปะเนมะที่มีเนื้อหาความเกี่ยวข้องเหมือนกัน
อุทกภัยจากธารน้ำแข็งแตกในรัฐอุตตราขัณฑ์ พ.ศ. 2564
'''อุทกภัยจากธารน้ำแข็งแตกที่รัฐอุตตราขัณฑ์ พ.ศ. 2564''' เริ่มต้นในวันที่ 7 กุมภาพันธ์ พ.ศ. 2564 ในพื้นที่แวดล้อมของอุทยานแห่งชาตินันทาเทวีในเทือกเขาหิมาลัยช่วงครหวาลส่วนนอก ในรัฐอุตตราขัณฑ์ ประเทศอินเดีย เชื่อกันว่าเกิดจากดินถล่ม, หิมะถล่ม หรืออุทกภัยจากการแตกของธารน้ำแข็ง นำไปสู่อุทกภัยในพื้นที่ของอำเภอจาโมลี โดยเฉพาะในแม่น้ำฤษีคงคา, แม่น้ำธาวลีคงคา ซึ่งไปสู่แม่น้ำอลักนันทะ ซึ่งเป็นต้นน้ำสำคัญหนึ่งของแม่น้ำคงคา มีรายงานยอดผู้เสียชีวิตอยู่ที่ 70 ราย และมีรายงานผู้สูญหายอีกมากกว่า 200 ราย
ซินต์มาร์เติน
ซินต์มาร์เติน (Sint Maarten, ) มีชื่ออย่างเป็นทางการว่า ประเทศซินต์มาร์เติน (Land Sint Maarten; Country of Sint Maarten) เป็นประเทศองค์ประกอบแห่งหนึ่งภายในราชอาณาจักรเนเธอร์แลนด์ มีพื้นที่ครอบคลุมเฉพาะตอนใต้ของเกาะเซนต์มาร์ตินในทะเลแคริบเบียน ขณะที่พื้นที่อีกครึ่งทางตอนเหนือมีสถานะเป็นดินแดนโพ้นทะเลของประเทศฝรั่งเศส (มีชื่อว่า แซ็ง-มาร์แต็ง) ซินต์มาร์เตินมีประชากรประมาณ 37,000 คน บนเนื้อที่ 34 ตารางกิโลเมตร เมืองหลวงของดินแดนมีชื่อว่า ฟีลิปส์บืร์ค
เดิมซินต์มาร์เตินมีสถานะเป็น "ดินแดนเกาะซินต์มาร์เติน" (Island Territory of Sint Maarten) และเป็นหนึ่งในดินแดนเกาะห้าแห่งที่ประกอบกันเป็นเนเธอร์แลนด์แอนทิลลีส ต่อมาในวันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิก ซินต์มาร์เตินจึงกลายเป็นประเทศปกครองตนเองโดยตรงของราชอาณาจักรเนเธอร์แลนด์
พระเจ้าบรมวงศ์เธอ กรมขุนกัลยาสุนทร
พระเจ้าบรมวงศ์เธอ กรมขุนกัลยาสุนทร หรือ พระองค์เจ้าลำภู (พ.ศ. 2332 - 7 กรกฎาคม พ.ศ. 2389) พระราชธิดาพระองค์ที่ 4 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสวน
พระประวัติ
พระเจ้าบรมวงศ์เธอ กรมขุนกัลยาสุนทร ประสูติเมื่อพ.ศ. 2332 ทรงมีพระอนุชาและพระเชฐภคินีร่วมพระมารดาคือ พระเจ้าบรมวงศ์เธอ กรมหมื่นสุนทรธิบดี, พระเจ้าบรมวงศ์เธอ พระองค์เจ้าหรุ่น, พระเจ้าบรมวงศ์เธอ พระองค์เจ้าพลับ และพระเจ้าบรมวงศ์เธอ พระองค์เจ้าน้อย เมื่อทรงครบพระชนมายุที่จะต้องโสกันต์ ทรงได้โสกันต์ที่พระราชวังเดิม
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าใยทรงได้รับพระราชทานด้วย ปรากฏใน พระราชพงศาวดารกรุงรัตนโกสินทร์ รัชกาลที่ 2 เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระเจ้าลูกเธอ พระองค์เจ้าลำภู ๑... รวมพระองค์เจ้ายี่สิบเจ็ดหลัง..."
ต่อมาในรัชกาลที่ 3 พระบาทสมเด็จพระนั่งเกล้าเจ้าอยู่หัว ทรงสถาปนาเป็น พระเจ้าน้องนางเธอ กรมขุนกัลยาสุนทร เมื่อวันที่ 13 พฤษภาคม พ.ศ. 2375 ทรงว่าราชการฝ่ายในหลายอย่าง และได้ทรงรักษากุญแจพระราชวังชั้นใน ทรงได้รับพระราชทานเงินอากรสมพัฒน์จากพระคลังมหาสมบัติจำนวน 5 ตำลึง 1 สลึง 488 เบี้ย
พระเจ้าบรมวงศ์เธอ กรมขุนกัลยาสุนทร สิ้นพระชนม์ในรัชกาลที่ 3 เมื่อวันที่ 7 กรกฎาคม พ.ศ. 2389 พระชันษา 58 ปี พระราชทานเพลิงพระศพ ณ พระเมรุท้องสนามหลวง วันที่ 7 มีนาคม พ.ศ. 2389
ปนัดดา วงศ์ผู้ดี
ดร.ปนัดดา วงศ์ผู้ดี (เกิด 10 มกราคม พ.ศ. 2519) ชื่อเล่น บุ๋ม เป็นนางงาม นักแสดง นักร้อง และพิธีกรชาวไทย ดำรงตำแหน่งนางสาวไทยประจำปี พ.ศ. 2543 นอกจากนี้ยังเป็นอดีตที่ปรึกษารัฐมนตรีช่วยว่าการกระทรวงพาณิชย์และยังดำรงตำแหน่ง กรรมการผู้ทรงคุณวุฒิใน คณะกรรมการควบคุมผลิตภัณฑ์ยาสูบแห่งชาติ
ประวัติ
ปนัดดา วงศ์ผู้ดี เกิดเมื่อวันที่ 10 มกราคม 2519 ที่กรุงเทพมหานคร พื้นเพของครอบครัว (ประหยัด - ประนอม วงศ์ผู้ดี บิดาและมารดา) เป็นชาวจังหวัดอุทัยธานี ในวัยเด็กอาศัยอยู่ในย่านแฮปปี้แลนด์  จบชั้นมัธยมศึกษาตอนต้นที่โรงเรียนบดินทรเดชา (สิงห์ สิงหเสนี) ลาออกตั้งแต่มัธยมศึกษาปีที่ 4 ไปเข้ามหาวิทยาลัยอัสสัมชัญ คณะพยาบาลศาสตร์ เป็นเวลาหนึ่งปีก่อนไปศึกษาต่อที่สหรัฐอเมริกา หลังจากนั้นกลับมาศึกษาที่คณะบริหารธุรกิจ มหาวิทยาลัยอัสสัมชัญ และได้ทำงานพนักงานแผนกบริการลูกค้าของบริษัทธนาคารซิตี้แบงค์ หลังจบการศึกษาปริญญาตรี ได้เข้ารับการศึกษาระดับปริญญาโทด้านบริหารธุรกิจระหว่างประเทศที่ University of Wollongong เครือรัฐออสเตรเลีย และจบปริญญาโทใบที่ 2 ด้านปรัชญาการดำเนินธุรกิจจาก University of South Australia จากนั้นกลับมาทำงานเป็นอาจารย์ระดับ 4 มหาวิทยาลัยเกษตรศาสตร์ วิทยาเขตศรีราชา คณะวิทยาการจัดการ จบการศึกษาระดับปริญญาเอกในสาขาวิชาด้าน บริหารธุรกิจ มหาวิทยาลัยรังสิต
งานการเมือง เคยเป็น ผู้ชำนาญการ คณะกรรมาธิการเศรษฐกิจ การพาณิชย์และอุตสาหกรรม วุฒิสภา, เคยดำรงตำแหน่ง เคยดำรงตำแหน่งเป็นที่ปรึกษารัฐมนตรีช่วยว่าการกระทรวงพาณิชย์
ได้รับเลือกให้เป็น นายกสมาคมศิษย์เก่าและนักเรียนมหาวิทยาลัยรังสิต (2560-ปัจจุบัน)
งานช่วยเหลือสังคม เป็นประธานมูลนิธิองค์กรทำดี เเละ เปิดร้านข้าวแกงนางงาม 10 บาท พิกัด รังสิตคลอง 4
งานช่วยเหลือสังคม ประธานมูลนิธิองค์กรทำดี ที่ปรึกษา คณะทำงานสื่อสร้างสรรค์เพื่อสังคม กรมพัฒนาสังคมเเละสวัสดิการ
นางสาวไทย
ปนัดดาได้ตำแหน่งนางสาวไทยในปี พ.ศ. 2543 และควบตำแหน่งทูตวัฒนธรรมและการท่องเที่ยวไทย นอกจากนี้ยังได้ตำแหน่ง ขวัญใจช่างภาพสื่อมวลชน ก่อนหน้านี้เธอได้เป็นนางนพมาศและถือป้ายงานกีฬา 5 พระเกี้ยว ปี 2534 และเป็นนางนพมาศกรุงเทพมหานคร ปี 2534
ชีวิตส่วนตัว
ชีวิตส่วนตัวสมรสกับ วีรพงศ์ พิพิธสุขสันต์ เมื่อ 2 เมษายน พ.ศ. 2548 พบกันตอนไปอบรมหลักสูตร พสบ. ที่กองทัพเรือ มีลูกสาวชื่อว่า "อันดามัน" ต่อมาเมื่อวันที่ 29 ตุลาคม พ.ศ. 2550 ได้ประกาศต่อสาธารณชนว่าเลิกรากันแล้ว และในปี พ.ศ. 2557 เธอเปิดใจคบกับ เอกริน นิลเศรษฐี (เอก) เทรนเนอร์ เมื่อวันที่ 18 มกราคม พ.ศ. 2558 ต่อมาก็เลิกรากันตอนปลายปี พ.ศ. 2561 ปัจจุบัน สมรสกับ นาย อธิป อนันทวรรณ (ก็อต) นักกีฬาเพาะกายอิสระและนักกีฬายิงปืนรณยุทธทีมชาติไทย มีลูกชายด้วยกัน 1 คนชื่อ อนันท์ อนันทวรรณ ชื่อเล่น อเล็กซ์ เกิดเมื่อวันที่ 22 พฤศจิกายน พ.ศ. 2565
วงการบันเทิง
ปนัดดา เริ่มต้นเป็นงานพิธีกร จากรายการ "อินไซด์เอ็นเตอร์เทนเม้นท์" ทางไอทีวีโดยตอนนั้น ไก่ มีสุข แจ้ง มีสุข เป็นพิธีกรคู่ และจากนั้นได้เล่นละคร "ต้นรักดอกงิ้ว" ทางช่อง 5 และได้ออกหนังสือชื่อ "ดอก...ปนัดดา" เป็นพิธีกร รายการร้านชำยามเช้า ทางไอทีวี, ทีไอทีวี ร่วมกับสุจิรา อรุณพิพัฒน์ และอรินทร์มาศ บุญครองทรัพย์ โดยได้ทีมงานฝ่ายผลิตชั้นหนึ่งของไอทีวี อาทิ วิไลภรณ์ จงกลวัฒนา โปรดิวเซอร์ ช่วงปากต่อปาก เอกราช อุดมอำนวย ครีเอทีฟ และได้เป็นผู้ประกาศข่าวรายการ ข่าวเช้า NBTทาง NBT
ทอร์ด แมกนูซัน
ทอร์ด แมกนูซัน พระสวามีในเจ้าหญิงคริสตินาแห่งสวีเดน พระเชษฐภคินีใน สมเด็จพระราชาธิบดีคาร์ลที่ 16 กุสตาฟแห่งสวีเดน เขาและเจ้าหญิงมีโอรสรวม 3 คน ด้วยการเสกสมรสนี้ ทำให้เจ้าหญิงต้องสละฐานันดร เฮอร์รอยัลไฮนีส แต่ถึงอย่างไรก็ สามารถดำรงพระอิสริยยศเป็นเจ้าหญิงแห่งสวีเดนได้ ส่วนทอร์ดเอง ถือว่าเป็นพระบรมวงศานุวงศ์แห่งสวีเดนด้วยเช่นกัน
ประเทศเวเนซุเอลาในโอลิมปิก
ประเทศเวเนซุเอลา เข้าร่วมการแข่งขันกีฬาโอลิมปิกครั้งแรกในปี ค.ศ. 1948 และได้ส่งนักกีฬาไปแข่งขันกีฬาโอลิมปิกฤดูร้อนทุกรายการตั้งแต่นั้นเป็นต้นมา เวเนซุเอลาได้เข้าร่วมการแข่งขันกีฬาโอลิมปิกฤดูหนาวตั้งแต่ปี ค.ศ. 1998 คณะกรรมการโอลิมปิกแห่งชาติเวเนซุเอลา (COV) ก่อตั้งขึ้นในปี ค.ศ. 1935
นักกีฬาชาวเวเนซุเอลาได้รับเหรียญทั้งหมด 19 เหรียญในการแข่งขันกีฬาฤดูร้อน ประกอบด้วย มวย ( 6 เหรียญ; 1 เหรียญทอง, 3 เหรียญเงิน, 2 ทองแดง) เป็นกีฬาที่ประสบความสำเร็จมากที่สุด นักกีฬาโอลิมปิกที่ประสบความสำเร็จมากที่สุดคือ ยูลิมาร์ โรจาส ผู้ชนะเลิศเพียงคนเดียวของเวเนซุเอลาในเกมปกติ โดยมี 1 เหรียญทองและ 1 เหรียญเงินในรายการเขย่งก้าวกระโดดหญิง
กรังด์ปรีซ์มอเตอร์ไซค์เคิลเรซซิ่ง ฤดูกาล 1958
กรังด์ปรีซ์มอเตอร์ไซค์เคิลเรซซิ่ง ปี ค.ศ.1958 / พ.ศ.2501 เป็นการแข่งขันฤดูกาลที่ 10 ในหมวด F.I.M. Road Racing World Championship Grand Prix โดยประกอบไปด้วย 7 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 6 มิถุนายน ที่สนาม Isle of Man TT และสิ้นสุดเมื่อวันที่ 14 กันยายน ที่สนาม National Automobile Racetrack of Monza
รายชื่อสนามและผู้ชนะการแข่งขัน
† สนาม National Automobile Racetrack of Monza มีผู้ชนะจากรุ่น 175 ซีซีด้วยเช่นกัน ซึ่งเป็นของ Francesco Villa
รุ่น 125 ซีซี (นักแข่ง)
*** รุ่น Sidecars 500 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
อ้างอิง
Büla, Maurice & Schertenleib, Jean-Claude (2001). Continental Circus 1949–2000. Chronosports S.A. ISBN 2-940125-32-5
แอนติเจน
ในวิทยาภูมิคุ้มกัน แอนติเจน หรือ สารก่อภูมิต้านทาน คือสารใด ๆ ที่กระตุ้นให้เกิดปฏิกิริยาตอบสนองทางภูมิคุ้มกันแบบปรับตัว (adaptive immune response) แอนติเจนมักเป็นสารที่แปลกปลอมหรือเป็นพิษต่อร่างกาย (เช่น แบคทีเรีย) ซึ่งเมื่อเข้ามาในร่างกายแล้วจะถูกจับโดยแอนติบอดีที่มีความจำเพาะ แอนติบอดีแต่ละชนิดถูกออกแบบมาเพื่อตอบสนองกับแอนติเจนชนิดหนึ่ง ๆ เนื่องจากมีความแตกต่างอย่างจำเพาะในส่วนจับคอมพลีเมนท์ (complementary determining region) ของแอนติบอดีนั้น ๆ (มักเปรียบเทียบว่าเหมือนการจับคู่กันได้พอดีของลูกกุญแจกับแม่กุญแจ) ผู้เสนอให้ใช้คำว่าแอนติเจนคือ ลาสโล เดเทอร์ (László Detre) ซึ่งใช้ครั้งแรกในบทความวิชาการที่เขียนร่วมกับอีลี เมตช์นิคอฟ (Élie Metchnikoff) ในปี ค.ศ. 1903
แอนติเจนอาจเป็นสารที่ถูกสร้างโดยร่างกายเองหรือรับมาจากภายนอกก็ได้ โดยปกติแล้วระบบภูมิคุ้มกันจะไม่มีปฏิกิริยาต่อแอนติเจนของร่างกายเอง และควรจะต้องสามารถระบุและทำลาย "ผู้รุกราน" ที่ไม่ใช่ตัวร่างกายเองได้ รวมไปถึงสารที่เกิดมีขึ้นในร่างกายในภาวะที่ไม่ปกติ
เจ้าชายเอดูอาร์ด ดยุกแห่งอันฮัลท์
เสกสมรส
เจ้าชายเอดูอาร์ด ดยุกแห่งอันฮัลท์ ทรงเสกสมรสกับ เจ้าหญิงลูอีสแห่งซัคเซิน-อัลเทนบูร์ก เมื่อวันที่ 6 กุมภาพันธ์ 2438 ก่อนจะหย่าร้างในปี 2461 พระชายารับพระราชทานพระอิสริยยศเพียง  เจ้าหญิงเอดูอาร์ดแห่งอันฮัลท์ มืใช่ ดัชเชสแห่งอันฮัลท์ เนื่องจากทรงหย่าร้างไปเสียก่อน ทรงมีพระบุตรดังนี้
ภาวะพหุสัณฐานของยีน
ยีนหนึ่งๆ จัดว่ามี ภาวะพหุสัณฐาน (gene polymorphism) ถ้ามีอัลลีลมากกว่าหนึ่งอย่างที่โลคัสของยีนนั้นภายในกลุ่มประชากรของสิ่งมีชีวิตนั้นๆ โดยอัลลีลแต่ละอย่างจะต้องมีในกลุ่มประชากรในอัตราร้อยละ 1 เป็นอย่างน้อย
ภาวะพหุสัณฐานของยีนอาจเกิดในบริเวณใดก็ได้ภายในจีโนม โดยมากจะไม่เปลี่ยนหน้าที่หรือการแสดงออกของยีน บางอย่างอาจมองเห็น เช่น ในสุนัข โลคัส E อาจมีอัลลีล 1 ใน 5 อย่าง คือ E, Em, Eg, Eh และ e สุนัขที่มีอัลลีลลูกผสมต่างๆ กันจะมีสีขนและรูปแบบสีขนต่างๆ กัน
ยีนซึ่งเป็นพหุสัณฐานมากที่สุดซึ่งรู้จักก็คือ major histocompatibility complex (MHC) โมเลกุล MHC มีหน้าที่ทางภูมิคุ้มกันและมีปฏิสัมพันธ์กับเซลล์ที มีอัลลีลเกินกว่า 32,000ชนิดสำหรับยีน MHC class I และ MHC class II ในมนุษย์ โดยประเมินว่ามีรูปแบบเกินกว่า 200อย่างสำหรับโลคัส HLA-B และ HLA-DRB1
สตาร์ เทรค สงครามพิฆาตจักรวาล
สตาร์ เทรค สงครามพิฆาตจักรวาล (Star Trek) เป็นภาพยนตร์อเมริกันแนวโลดโผนนิยายวิทยาศาสตร์ ฉายเมื่อปี ค.ศ. 2009 กำกับโดย เจ.เจ. แอบรัมส์ เขียนบทโดย โรเบอร์โต โอร์ซีและอเล็กซ์ เคิร์ตซ์แมน ภาพยนตร์เรื่องที่สิบเอ็ดในแฟรนไชส์ภาพยนตร์ สตาร์ เทรค และยังเป็นภาพยนตร์รีบูตที่มีตัวละครหลักจาก ละครโทรทัศน์ดั้งเดิมของ สตาร์ เทรค ที่แสดงโดยนักแสดงใหม่ และเป็นภาพยนตร์เรื่องแรกในภาพยนตร์ชุดรีบูต ภาพยนตร์เล่าเรื่องราวของ เจมส์ ที. เคิร์ก (คริส ไพน์) และ สป็อก (แซกคารี ควินโต) ที่กำลังปฏิบัติภารกิจบนยานอวกาศ ยูเอสเอส เอ็นเตอร์ไพรซ์ พวกเขาต่อสู้กับ นีโร (อีริก บานา) ชาวโรมูลันที่มาจากอนาคตและต้องการทำลายล้างสหพันธ์แห่งดวงดาว ภาพยนตร์ดำเนินเรื่องในช่วงเวลาที่แตกต่าง เนื่องจากการเดินทางข้ามเวลาของนีโรและสป็อกคนเก่า (เลเนิร์ด นีมอย) ทำให้เกิดการสร้างเส้นเวลาใหม่ เพื่อพยายามปลดปล่อยภาพยนตร์และแฟรนไชส์จากข้อจำกัดด้านความต่อเนื่องที่ได้สร้างไว้ ในขณะเดียวกันก็รักษาองค์ประกอบของเรื่องราวดั้งเดิมเอาไว้
มีการพูดคุยถึงแนวคิดของภาพยนตร์พรีเควลที่เล่าเรื่องราวของตัวละคร สตาร์ เทรค ในช่วงเวลาที่พวกเขาอยู่กำลังเรียนอยู่ใน สถาบันสตาร์ฟลีต โดย ยีน ร็อดเดนเบอร์รี ผู้สร้างละครโทรทัศน์เมื่อปี ค.ศ. 1968 แนวคิดนี้ปรากฏขึ้นอีกครั้งในช่วงปลายทศวรรษ 1980 เมื่อ ฮาร์ฟ เบนเนตต์ นักเขียนบทภาพยนตร์ เสนอแนวนี้ แต่ก็รับการปฏิเสธโดยร็อดเดนเบอร์รีในเวลาต่อมา หลังภาพยนตร์ สตาร์ เทรค: เนเมซิส ประสบความล้มเหลวทั้งในด้านคำวิจารณ์และรายได้และการยกเลิกละครโทรทัศน์ สตาร์ เทรค: เอนเทอร์ไพรซ์ ริก เบอร์แมน ผู้อำนวยการสร้างฝ่ายบริหารของแฟรนไชส์และนักเขียนบท เอริก เจนเดร์เซน ได้เขียนบทภาพยนตร์ สตาร์ เทรค: เดอะบีกินนิง ดำเนินเรื่องหลังละครโทรทัศน์ เอนเทอร์ไพรซ์ แต่สุดท้ายก็ไม่ได้สร้าง หลังการแยกตัวระหว่างบริษัท ไวอาคอมและซีบีเอสคอร์เพอเรชัน ในปี ค.ศ. 2005 อดีตประธานของ พาราเมาต์พิกเจอส์ เกล เบอร์แมน โน้นน้าวให้ซีบีเอสอนุญาตให้พาราเมาต์สร้างภาพยนตร์ใหม่ในแฟรนไชส์ โอร์ซีและเคิร์ตซ์แมน ซึ่งทั้งคู่เป็นแฟนของ สตาร์ เทรค ได้รับการทาบทามให้เขียนบทภาพยนตร์เรื่องนี้ และ เจ.เจ. แอบรัมส์ ได้รับการทาบทามให้กำกับภาพยนตร์ เคิร์ตซ์แมนและโอร์ซีใช้แรงบันดาลใจจากนวนิยายและวิทยานิพนธ์ระดับบัณฑิตศึกษา เช่นเดียวกับตัวละครโทรทัศน์เอง การถ่ายทำหลักเริ่มต้นเมื่อวันที่ 7 พฤศจิกายน ค.ศ. 2007 และสิ้นสุดเมื่อวันที่ 27 มีนาคม ค.ศ. 2008 ภาพยนตร์ถ่ายทำที่บริเวณรอบ ๆ รัฐแคลิฟอร์เนียและยูทาห์ แอบรัมส์ต้องการหลีกเลี่ยงการใช้ฉากฟ้าและฉากเขียน เลือกที่จะใช้การสร้างฉากและถ่ายทำในสถานที่แทน การถ่ายทำภาพยนตร์เรื่องนี้ได้รับการปกปิดเป็นความลับอย่างมาก โดยภาพยนตร์ถ่ายทำในชื่อปลอมชั่วคราวว่า คอร์เพอเรตเฮดควอเตอร์ส์ อินดัสเทียลไลต์แอนด์แมจิก ใช้ยานอวกาศดิจิทัลสำหรับภาพยนตร์เรื่องนี้ แทนที่การใช้แบบจำลองย่อส่วนเหมือนกับภาพยนตร์เรื่องก่อน ๆ ในแฟรนไชส์ การสร้างภาพยนตร์สิ้นสุดในช่วงปลายปี ค.ศ. 2008
มีการประชาสัมพันธ์ภาพยนตร์อย่างหนักในช่วงหลายเดือนก่อนการฉาย ภาพยนตร์ฉายล่วงหน้าในบางเมืองที่ได้รับเลือกทั่วโลก ได้แก่ ออสติน, รัฐเท็กซัส, ซิดนีย์, ออสเตรเลียและแคลกะรี, แอลเบอร์ตา ภาพยนตร์ฉายในสหรัฐเมื่อวันที่ 8 พฤษภาคม ค.ศ. 2009 ได้รับการตอบรับที่ดีจากนักวิจารณ์และประสบความสำเร็จในบ็อกซ์ออฟฟิศ ภาพยนตร์ทำเงิน 385.7 ล้านดอลลาร์สหรัฐทั่วโลก จากทุนสร้าง 150 ล้านดอลลาร์สหรัฐ ภาพยนตร์ได้รับการเสนอชื่อในรางวัลต่าง ๆ รวมไปถึง การเสนอชื่อในรางวัลออสการ์สี่สาขา ใน งานประกาศผลรางวัลออสการ์ ครั้งที่ 82 ภาพยนตร์ชนะเลิศสาขาแต่งหน้ายอดเยี่ยม ทำให้เป็นภาพยนตร์ สตาร์ เทรค เรื่องแรกที่ชนะเลิศรางวัลออสการ์ ภาพยนตร์ตามมาด้วยภาคต่อ สตาร์ เทรค ทะยานสู่ห้วงมืด และ สตาร์ เทรค ข้ามขอบจักรวาล ฉายในปี ค.ศ. 2013 และ ค.ศ. 2016 ตามลำดับ
โครงเรื่อง
ในศตวรรษที่ 23 ในขณะที่ ยูเอสเอส แคลวิน ยานอวกาศของสหพันธ์ กำลังตรวจสอบ "พายุฟ้าคะนอง" ในอวกาศ ยานอวกาศโรมูลัน เนราดา โผล่ออกมาจากพายุและโจมตี แคลวิน เอเยล ต้นเรือของ เนราดา ต้องการให้กัปตันโรบาวของ แคลวิน เดินทางมาที่ยาน เนราดา เพื่อเจรจาหยุดยิง โรบาวถูกถามเรื่องวันที่ดวงดาวปัจจุบันและ "เอกอัคคราชทูตสป็อก" ซึ่งเขาไม่รู้จัก ทำให้ นีโร กัปตันยาน เนราดา ฆ่าโรบาว และดำเนินการโจมตี แคลวิน ต่อ จอร์จ เคิร์ก ต้นเรือของ แคลวิน สั่งให้ลูกเรืออพยพ รวมไปถึง วิโนนา ภรรยาที่กำลังตั้งครรภ์ใกล้คลอดของเขา โดยเขาจะควบคุมยาน แคลวิน ไปชนกับ เนราดา และสละชีวิตตัวเองเพื่อให้วิโนนาและลูกเรือคนอื่น ๆ รอดชีวิต หลังวิโนนาให้กำเนิดลูกของพวกเขา จอร์จและวิโนนาตั้งชื่อเขาว่า เจมส์ ที. เคิร์ก
สามปีต่อมา นาวาโทสป็อกกล่าวหาเคิร์กนั้นโกงแบบทดสอบ โคบายาชิ มารุ เคิร์กระบุว่าการโกงเป็นสิ่งที่ยอมรับได้ เนื่องจากแบบทดสอบถูกออกแบบมาให้ไม่สามารถเอาชนะได้ การพิจารณาคดีถูกขัดจังหวะด้วยสัญญาณความขอความช่วยเหลือจากวัลแคน เนื่องจากกองยานหลักอยู่นอกระยะ จึงจำเป็นต้องกองกำลังของนักเรียนสตาร์ฟลีต แมกคอยและเคิร์กขึ้นยานอวกาศ ยูเอสเอส เอ็นเตอร์ไพรส์ ของกัปตันไพค์ เมื่อเดินทางใกล้ถึงวัลแคน เคิร์กรู้ว่า "พายุฟ้าคะนอง" ที่เกิดขึ้นใกล้กับวัลแคนนั้น คล้ายกับพายุที่เกิดขึ้นเมื่อตอนที่เขาเกิด เคิร์กเข้าไปห้องบังคับการเพื่อโน้มน้าวไพค์ว่าสัญญาณขอความช่วยเหลือนั้นเป็นกับดัก
เมื่อ เอ็นเตอร์ไพรส์ เดินทางมาถึง พบว่ากองยานที่มาถึงก่อนหน้านี้ถูกทำลายทั้งหมดและ เนราดา กำลังเจาะแก่นของวัลแคน เนราดา โจมตี เอ็นเตอร์ไพรส์ ก่อนที่นีโรจะสั่งหยุดยิงและให้กัปตันไพค์ขึ้นยาน เนราดา เพื่อเจรจา ไพค์สั่งให้สป็อคเป็นรักษาการกัปตันและเลื่อนขั้นเคิร์กให้เป็นต้นเรือและสั่งให้เคิร์ก, ฮิคารุ ซูลูและต้นกล โอลสัน ทำการกระโดดจากอวกาศเพื่อไปปิดเครื่องขุดเจาะ โอลสันพลาดท่าถูกฆ่าเสียชีวิต เคิร์กกับซูลูกระโดดลงมาได้สำเร็จและปิดเครื่องดังกล่าว แต่นีโรได้ปล่อย "สสารแดง" ลงไปในแก่นของวัลแคน ทำให้เกิดหลุมดำเทียมภายในดาวและทำลายวัลแคน สป็อคบีมลงไปที่วัลแคน เพื่อพยายามช่วยพ่อของเขา (ซาแรค) และเหล่าสภาสูง แต่เขาช่วยอะแมนดา แม่ของเขาไม่สำเร็จ เนื่องจากเธอตกลงไปก่อนที่ เอ็นเตอร์ไพรส์ จะล็อกและบีมเธอขึ้นมาได้ทัน
ขณะที่ เนราดา กำลังเดินทางไปโลก นีโรทรมานไพค์เพื่อให้เขาเปิดเผยรหัสป้องกันของโลก สป็อคปล่อยเคิร์กทิ้งไว้ที่ดาวเดลตาเวกา หลังเคิร์กพยายามก่อการกบฏ เคิร์กพบกับสป็อควัยแก่ที่นั่นและอธิบายว่า เขาและนีโรมาจากอนาคตอีก 129 ปี ข้างหน้า ในอนาคตนั้น โรมูลัส ดาวของโรมูลัน ถูกคุกคามโดยซูเปอร์โนวา สป็อคพยายามใช้ "สสารแดง" เพื่อสร้างหลุมดำเทียมและดูดกลืนซูเปอร์โนวา แต่ล้มเหลว โรมูลัสถูกทำลายล้างพร้อมกับครอบครัวของนีโรและชาวโรมูลัน เนราดา และยานของสป็อคถูกดูดเข้าไปในหลุมดำ ทำให้ย้อนเวลากลับมาในอดีต นีโรปล่อยสป็อคทิ้งไว้ที่ดาวเดลตาเวกา เพื่อให้เขาดูการทำลายล้างของดาววัลแคน เพื่อเป็นการล้างแค้น
เคิร์กกับสป็อควัยแก่เดินทางไปที่หน้าด่านของสตาร์ฟลีต พวกเขาพบกับมอนต์กอเมอรี สกอตต์ เขาวางแผนหาทางให้เคิร์กบีมกลับไปที่ยาน เอ็นเตอร์ไพรส์ ขณะที่กำลังวอร์ฟ ด้วยความช่วยเหลือของสป็อควัยแก่ เคิร์กยั่วยุให้สป็อควัยหนุ่มโจมตีเขา จากคำแนะนำของสป็อควัยแก่ เพื่อบังคับให้สป็อควัยหนุ่มสละตำแหน่ง เนื่องจากภาวะอารมณ์ไม่มั่นคงที่จะปฏิบัติหน้าที่ต่อ และมอบตำแหน่งรักษาการกัปตันให้เคิร์ก หลังสป็อคพูดคุยกับซาแรค เขาตัดสินใจช่วยเคิร์ก ขณะที่ เอ็นเตอร์ไพรส์ กำลังซ่อนตัวในกลุ่มก๊าซเมฆของ ไททัน เคิร์กและสป็อคบีมเข้าไปในยาน เนราดา สป็อคใช้ยานของสป็อควัยแก่ทำลายเครื่องขุดเจาะ เคิร์กต่อสู้กับนีโรและเอเยล เคิร์กฆ่าเอเยลและช่วยเหลือไพค์ สป็อคนำยาน เนราดา ให้ออกห่างจากโลก เอ็นเตอร์ไพรส์ บีมเคิร์ก, ไพค์และสป็อคกลับยาน และใช้ยานของสป็อควัยแก่ชนกับยานของนีโร ทำให้ "สสารแดง" ระเบิด เคิร์กเสนอช่วยเหลือนีโรหลบหนี แต่นีโรปฏิเสธ เคิร์กสั่งให้ระดมยิงไปที่ เนราดา ก่อนจะที่ยานนั้นจะถูกกลืนเข้าไปในหลุมดำ
เคิร์กได้รับการเลื่อนขั้นเป็นกัปตันและได้บัญชาการยาน เอ็นเตอร์ไพรส์ แทนที่ไพค์ ซึ่งได้รับการเลื่อนขั้นเป็นพลเรือตรี สป็อควัยหนุ่มพบกับสป็อควัยแก่และโดยโน้มน้าวให้สป็อควัยหนุ่มนั้นรับใช้สตาร์ฟลีตต่อไป สป็อควัยหนุ่มกลายเป็นต้นเรือภายใต้การบังคับบัญชาของเคิร์ก ขณะที่ เอ็นเตอร์ไพรส์ เดินทางด้วยวอร์ฟ สป็อควัยแก่พูดบรรยาย "อวกาศ พรมแดนด่านสุดท้าย ... ที่ไม่มีใครเคยไปมาก่อน"
โยฮันน์ เบอร์เกอร์
โยฮันน์ เบอร์เกอร์ (เกิดเมื่อวันที่ 31 พฤษภาคม ค.ศ. 1829 ; เสียชีวิตเมื่อวันที่ 2 พฤษภาคม ค.ศ. 1912 ที่มิวนิก) เป็นนักแกะสลักจากประเทศสวิตเซอร์แลนด์
ประวัติ
โยฮันน์ เบอร์เกอร์ เป็นจิตรกรและนักแกะสลัก ผลงานแรกที่เบอร์เกอร์แกะสลัก คือ “The Stoning of Saint Stephen,”
ตำนานจอมกษัตริย์เทพสวรรค์
ตำนานจอมกษัตริย์เทพสวรรค์ (The Legend; ) เป็นละครโทรทัศน์แนวแฟนตาซีประวัติศาสตร์ของเกาหลีใต้ปี 2007 นำแสดงโดย แพ ยง-จุน, อี จี-อา, มุนโซรี และชเวมินซู กำกับการแสดงโดย Kim Jong-hak และเขียนบทโดย Song Ji-na ออกอากาศทาง Munhwa Broadcasting System หรือ เอ็มบีซี ตั้งแต่วันที่ 11 กันยายนถึง 5 ธันวาคม 2550 ในวันพุธและพฤหัสบดี เวลา 21:55 น. จำนวน 24 ตอน
อิงจากตำนานของ ทันกุน และ พระเจ้าควังแกโทมหาราช แห่ง โคกูรยอ เรื่องราวยังเพิ่มองค์ประกอบที่เป็นตำนานของสัญลักษณ์ทั้งสี่ที่ปรากฎในรูปแบบแฟนตาซีในฐานะผู้พิทักษ์ทั้งสี่ที่รับใช้ราชาแห่ง จูชิน แพได้รับเงิน 250 ล้านวอนต่อตอน ซึ่งเป็นเงินค่าตัวสูงสุดในปัจจุบันสำหรับนักแสดงละครเกาหลี
สรุปเหรียญโอลิมปิกเยาวชนฤดูหนาว 2012
สรุปเหรียญโอลิมปิกเยาวชนฤดูหนาว 2012 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2012 ณ เมืองอินส์บรุค ประเทศออสเตรีย
เดชา บุญค้ำ
ศาสตราจารย์กิตติคุณ เดชา บุญค้ำ (เกิด 13 ตุลาคม พ.ศ. 2482 - ) เป็นภูมิสถาปนิกชาวไทย ราชบัณฑิต ประเภทวิชาสถาปัตยศิลป์ สาขาวิชาภูมิสถาปัตยกรรม สำนักศิลปกรรม ศิลปินแห่งชาติ สาขาทัศนศิลป์ (ภูมิสถาปัตยกรรม) ประจำปี 2549 ศาสตราจารย์กิตติคุณ เดชา เป็นผู้บุกเบิกด้านการศึกษาและวิชาชีพภูมิสถาปัตยกรรมของประเทศไทย เขาได้ออกแบบงานภูมิสถาปัตยกรรมที่สำคัญหลายแห่ง ไม่ว่าจะเป็น สวนสมเด็จพระศรีนครินทร์เขตต่างๆ, สวนหลวง ร.๙, อุทยานเบญจสิริ, สวนสมเด็จพระนางเจ้าสิริกิต์ และอื่นๆ รวมทั้งงานภูมิทัศน์วัดโสธรวรารามวรวิหาร ผังแม่บทภูมิทัศน์เดิมท่าอากาศยานสุวรรณภูมิ (พ.ศ. 2537) เป็นผู้ก่อตั้งภาควิชาภูมิสถาปัตยกรรม ที่คณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2520 และเป็นผู้ร่วมก่อตั้งและเป็นประธานสภาคณบดีคณะสถาปัตยกรรมศาสตร์แห่งประเทศไทยคนแรก รองประธาน คณะกรรมาธิการวิสามัญศึกษาการตั้งถิ่นฐานและการผังเมือง และประธานคณะอนุกรรมาธิการวิสามัญศึกษานโยบาย กฎหมาย และโครงสร้างหน่วยงานการตั้งถิ่นฐานและการผังเมือง และเป็นเจ้าของสำนักงานภูมิสถาปนิกแห่งแรกของประเทศไทย ชื่อบริษัทสำนักงานภูมิสถาปนิก ดี เอส บี แอสโซสิเอส (DSB Associates)
ศาสตราจารย์กิตติคุณ เดชา ยังได้รับการสรรหาและแต่งตั้งเป็น 1 ใน 12 คณะวุฒยาจารย์ (คณะกรรมการพิจารณาตำแหน่งวิชาการ หรือ กพว.เดิม) โดยสภามหาวิทยาลัยได้อนุมัติผลการสรรหาและแต่งตั้งแล้ว ตาม ม. 23 ของ พรบ.จุฬาลงกรณ์มหาวิทยาลัย 2551
ประวัติ
ศาสตราจารย์กิตติคุณ เดชา บุญค้ำ เกิดที่ตำบลเวียง อำเภอเมือง จังหวัดเชียงราย จบมัธยมศึกษาจากโรงเรียนสามัคคีวิทยาคม จังหวัดเชียงรายเมื่อ พ.ศ. 2498 เตรียมอุดมศึกษาจากโรงเรียนสวนกุหลาบวิทยาลัย เมื่อ พ.ศ. 2500 และสำเร็จการศึกษาปริญญาตรีสถาปัตยกรรมบัณฑิต รุ่นเดียวกับ ผศ.ปราโมทย์ แตงเที่ยง, รศ.ดร.เกียรติ จิวะกุล, ผศ.อัศวิน พิชญโยธิน และ รศ.รังสรรค์ ต่อสุวรรณ จากจุฬาลงกรณ์มหาวิทยาลัยเมื่อปี พ.ศ. 2506 เดชา ได้เริ่มทำงานในตำแหน่งสถาปนิกโทกองแบบแผน กรมโยธาเทศบาล หรือกรมโยธาธิการและผังเมืองในปัจจุบัน เป็นเวลา 5 ปี จึงได้ลาไปศึกษาต่อปริญญาโทสาขาภูมิสถาปัตยกรรมที่ บัณฑิตวิทยาลัยการออกแบบ มหาวิทยาลัยฮาร์วาร์ด ในสหรัฐอเมริกา ได้รับปริญญา Master of Landscape Architecture เมื่อปี พ.ศ. 2513 หลังจากกลับมารับราชการต่อที่กรมโยธาเทศบาล (ปัจจุบันคือกรมโยธาธิการและผังเมือง) ได้ 2 ปีจึงได้โอนไปดำรงตำแหน่งวิทยากรโท สำนักนโยบายและแผน ฝ่ายสาธารณูปโภคและสิ่งแวดล้อมซึ่งเป็นหน่วยงานใหม่สังกัดกระทรวงมหาดไทย ในขณะนั้น
ปี พ.ศ. 2517 จุฬาลงกรณ์มหาวิทยาลัยจึงได้ขอรับโอนศาสตราจารย์กิตติคุณเดชา บุญค้ำมาดำรงตำแหน่งอาจารย์โทในคณะสถาปัตยกรรมศาสตร์ โดยมอบหมายให้เป็นผู้ร่างหลักสูตรภูมิสถาปัตยกรรมศาสตร์ระดับปริญญาตรี พร้อมทั้งได้ดำเนินการร่างหลักสูตรเมื่อ พ.ศ. 2518 และจัดตั้งภาค(แผนก)วิชาภูมิสถาปัตยกรรมเมื่อปี พ.ศ. 2520 และได้ดำรงตำแหน่งหัวหน้าภาควิชาคนแรกเป็นเวลา 6 ปี ต่อจากนั้นได้ดำรงตำแหน่งรองคณบดีฝ่ายวิชาการและตำแหน่งคณบดีคณะสถาปัตยกรรมศาสตร์ต่อเนื่องมาเป็นลำดับ ได้ร่วมก่อตั้งสภาคณบดีคณะสถาปัตยกรรมศาสตร์ขึ้นเมื่อปี พ.ศ. 2540 ได้รับการโปรดเกล้าเป็นศาสตราจารย์ในสาขาวิชาภูมิสถาปัตยกรรมและเกษียณอายุราชการเมื่อปี พ.ศ. 2543
ปี พ.ศ. 2544 ได้รับพระราชทานกิตติบัตรเป็นศาสตราจารย์กิตติคุณของคณะสถาปัตยกรรมศาสตร์ และต่อมาได้รับพระราชทานเหรียญดุษฎีมาลา เข็มศิลปวิทยาประจำปี พ.ศ. 2546 สาขาภูมิสถาปัตยกรรมศาสตร์จากพระบาทสมเด็จพระเจ้าอยู่หัว ปัจจุบันศาสตราจารย์กิตติคุณเดชา บุญค้ำเป็นราชบัณฑิต สำนักศิลปกรรม ราชบัณฑิตยสถาน สาขาภูมิสถาปัตยกรรมศาสตร์
ปี พ.ศ. 2550 เมื่อวันที่ 8 กุมภาพันธ์ ศาสตราจารย์กิตติคุณ เดชา ได้รับการคัดเลือกเป็นศิลปินแห่งชาติ ประจำปี 2549 ในสาขาทัศนศิลป์ (ภูมิสถาปัตยกรรม) จากคณะกรรมการวัฒนธรรมแห่งชาติ (กวช.)และได้เข้ารับพระราชทานโล่และเข็มเชิดชูเกียรติจากสมเด็จพระเทพรัตนราชสุดาฯ สยามบรมราชกุมารีในวันที่ 24 กุมภาพันธ์ และในปีเดียวกันก็ได้เข้ารับพระราชทานปริญญาภูมิสถาปัตยกรรมศาสตร์ดุษฎีบัณฑิตกิตติมศักดิ์จากจุฬาลงกรณ์มหาวิทยาลัย เมื่อ วันที่ 12 กรกฎาคม
ปี พ.ศ. 2557 เมื่อวันที่ 31 กรกฎาคม ได้เข้ารับพระราชทานปริญญาปรัชญาดุษฎีบัณฑิต กิตติมศักดิ์ สาขาวิชาภูมิสถาปัตยกรรม จากมหาวิทยาลัยศิลปากร ประจำปีการศึกษา 2556
ปี พ.ศ. 2558เมื่อวันที่ 19 กุมภาพันธ์ ได้เข้ารับพระราชทานปริญญาภูมิสถาปัตยกรรมศาสตร์ดุษฎีบัณฑิตกิตติมศักดิ์ สาขาวิชาภูมิสถาปัตยกรรม จากมหาวิทยาลัยแม่โจ้
ศาสตราจารย์กิตติคุณเดชา บุญค้ำ สมรสกับ นางสาวิตรี มีบุตรธิดารวม 3 คน
ผลงาน
ผลงานสำคัญของศาสตราจารย์กิตติคุณเดชา บุญค้ำรวมทั้งการบุกเบิกวิชาชีพและการวางรากฐานการศึกษาภูมิสถาปัตยกรรมของประเทศไทย ได้เปิดสำนักงานออกแบบภูมิสถาปัตยกรรมแห่งแรกของประเทศตั้งแต่ พ.ศ. 2518 ต่อมาเมื่อ พ.ศ. 2530 ได้ก่อตั้งสมาคมภูมิสถาปนิกประเทศไทยขึ้น และดำรงตำแหน่งนายกสมาคม 1 วาระ ทางด้านการพัฒนาวิชาชีพภูมิสถาปนิก ศาสตราจารย์กิตติคุณเดชา ยังเคยได้รับการแต่งตั้งเป็นกรรมการสภาสถาปนิก เพื่อร่างกฎหมาย ข้อบังคับ ที่เกี่ยวข้องกับการปฏิบัติวิชาชีพ หลักสูตร แนวทางในการพัฒนาวิชาชีพในสาขาภูมิสถาปัตยกรรมและสาขาอื่นๆ ที่เกี่ยวเนื่อง และปัจจุบันได้รับการคัดสรรเป็นผู้ตรวจสภาสถาปนิก
ตัวอย่างผลงานออกแบบภูมิสถาปัตยกรรมที่สำคัญ ได้แก่ สวนสมเด็จพระศรีนครินทร์ 4-5 แห่ง รวมทั้งที่จังหวัดศรีสะเกษ, สวนหลวง ร.๙ สวนสมเด็จพระนางเจ้าสิริกิติ์ อุทยานเบญจสิริ ภูมิทัศน์พระตำหนักสิริยาลัย จังหวัดพระนครศรีอยุธยา นอกจากนี้ยังมีงานออกแบบภูมิสถาปัตยกรรมโรงแรม คอนโดมิเนียม และอื่น ๆ อีกเป็นจำนวนมาก
ผลงานหนังสือและสิ่งพิมพ์
ผลงานเขียนชิ้นหลักคือ ตำราการปฏิบัติวิชาชีพภูมิสถาปัตยกรรม และหนังสือชื่อ 'ต้นไม้ใหญ่ในงานก่อสร้างและพัฒนาเมือง' ซึ่งมีรายละเอียดเกี่ยวกับการดูแลรักษาต้นไม้ใหญ่ งานรุกขกรรม อาชีพรุกขกร และการศัลยกรรมต้นไม้ นายชวน หลีกภัย (อดีตนายกรัฐมนตรี) ได้เขียนคำนิยมหนังสือเล่มนี้ไว้ว่า
ผลงานแปล ได้แก่ หนังสือ ปรับความคิด เพื่อชีวิตที่ดีขึ้น ใน 25 วัน : 25 Days to Better Thinking & Better Living ISBN 978-6-160-82158-7 สำนักพิมพ์ซีเอ็ดยูเคชั่น ในปี พ.ศ. 2554 ศาสตราจารย์กิตติคุณ เดชา ได้รับการสรรหาและแต่งตั้งเป็น 1 ใน 12 คณะวุฒยาจารย์ ตาม ม. 23 พรบ.จุฬาลงกรณ์มหาวิทยาลัย 2551 (ฉบับใหม่) ดำรงตำแหน่งดังต่อไปนี้ กรรมการคณะวุฒยาจารย์กลุ่มสาขาวิชาวิทยาศาสตร์เทคโนโลยี และประธานคณะอนุวุฒยาจารย์ประจำคณะสถาปัตยกรรมศาสตร์ คณะวุฒยาจารย์มีหน้าที่พิจารณาการเข้าสู่ตำแหน่งทางวิชาการเพื่อเสนอต่อสภามหาวิทยาลัย
เครื่องราชอิสริยาภรณ์
สาขาภูมิสถาปัตยกรรมศาสตร์
เวนส์เดย์ (ละครชุดทางโทรทัศน์)
เวนส์เดย์ (Wednesday) เป็นละครชุดทางโทรทัศน์อเมริกันแนวการก้าวผ่านวัย เหนือธรรมชาติ และตลกสยองขวัญ สร้างจากตัวละครเวนส์เดย์ แอดดัมส์ จากครอบครัวแอดดัมส์ โดยอัลเฟรด กอฟ และไมลส์ มิลลาร์ นำแสดงโดยเจนนา ออร์เตกา เป็นตัวละครหลัก และมีเกวนเดอลีน คริสตี, ริกิ ลินด์โฮเม, เจมี แม็คเชน, ฮันเตอร์ ดูฮาน, เพอร์ซี ไฮเนส ไวต์, เอ็มมา ไมเยอรส์, จอย ซันเดย์, จอร์จี ฟาร์เมอร์, นาโอมิ เจ โอกาวะ และคริสตินา ริชชี ปรากฏตัวในบทสมทบ สี่ในแปดตอนกำกับโดยทิม เบอร์ตัน ซึ่งทำหน้าที่เป็นผู้อำนวยการสร้างด้วย ละครเรื่องนี้ดำเนินเรื่องเกี่ยวกับตัวละครหลัก ซึ่งเธอพยายามไขปริศนาสัตว์ประหลาดที่โรงเรียน
ก่อนหน้านี้เบอร์ตันเคยร่วมงานกับครอบครัวแอดดัมส์ ถึงสองโปรเจ็กต์ด้วยกัน คือ ภาพยนตร์ปี ค.ศ. 1991 และภาพยนตร์แอนิเมชั่นสต็อปโมชันที่ถูกยกเลิก ในเดือนตุลาคม ค.ศ. 2020 มีรายงานว่าเขากำลังถ่ายทำละครโทรทัศน์ ซึ่งต่อมาได้รับคำสั่งจากเน็ตฟลิกซ์ การถ่ายทำเกิดขึ้นในโรมาเนีย ระหว่างเดือนกันยายน ค.ศ. 2021 ถึงมีนาคม ค.ศ. 2022 เวนส์เดย์ เข้าฉายรอบปฐมทัศน์เมื่อวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา
เวนส์เดย์ เข้าฉายวันที่ 16 พฤศจิกายน ค.ศ. 2022 และออกอากาศทางเน็ตฟลิกซ์ในวันที่ 23 พฤศจิกายน โดยได้รับคำวิจารณ์เชิงบวกจากนักวิจารณ์ที่ชื่นชมการแสดงของออร์เตกา ภายในสามสัปดาห์หลังจากเปิดตัว ละครเรื่องนี้กลายเป็นละครภาษาอังกฤษที่มีผู้ชมมากที่สุดเป็นอันดับสองของเน็ตฟลิกซ์ ได้รับการเสนอชื่อเข้าชิงรางวัลลูกโลกทองคำ 2 สาขา ได้แก่ ละครโทรทัศน์ยอดเยี่ยม – ละครเพลงหรือตลก และนักแสดงนำหญิงยอดเยี่ยม – ละครโทรทัศน์เพลงหรือตลกสำหรับออร์เตกา ในเดือนมกราคม ค.ศ. 2023 ละครได้รับการประกาศการสร้างต่อในฤดูกาลที่ 2
เรื่องย่อ
เวนส์เดย์ (เจนนา ออร์เตกา) ถูกไล่ออกจากโรงเรียนมัธยมแห่งหนึ่ง หลังจากที่เธอปล่อยปลาปิรันย่าลงสระว่ายน้ำของโรงเรียน ในขณะที่ยังมีทีมโปโลน้ำกำลังทำการฝึกซ้อมอยู่ เพื่อแก้แค้นที่พวกเขาได้แกล้งพักส์ลีย์ (ไอแซค ออร์โดเนซ) น้องชายของเธอ ทำให้พ่อแม่ของเธอ โกเมซ (หลุยส์ กุซมัน) และมอร์ติเซีย แอดดัมส์ (แคทเธอรีน ซีตา-โจนส์) ได้ย้ายเธอไปเรียนที่เนเวอร์มอร์อคาเดมี ในเมืองเจริโค รัฐเวอร์มอนต์ ซึ่งเป็นโรงเรียนสำหรับคนที่สังคมไม่ยอมรับ ซึ่งครั้งหนึ่งพ่อแม่ของเธอเคยเรียนที่นี่ บุคลิกที่เย็นชา ไร้อารมณ์ และธรรมชาติที่ท้าทายของเวนส์เดย์ ทำให้เธอเข้ากับเพื่อนร่วมโรงเรียนได้ยาก ซึ่งเธอนั้นไม่ชอบอาจารย์ใหญ่ของโรงเรียน (เกวนเดอลีน คริสตี) อย่างไรก็ตาม เธอค้นพบว่าเธอมีความสามารถทางจิตที่ช่วยเธอไขปริศนาคดีฆาตกรรมในท้องถิ่นได้
ในวัฒนธรรมสมัยนิยม
หลังจากเปิดตัวเวนส์เดย์การเต้นของเวนส์เดย์ แอดดัมส์จากในละคร แฟนคลับได้ตัดต่อวิดีโอเข้ากับเพลง "บลัดดีแมรี" ของเลดีกากา ทำให้เกิดไวรอลวิดีโอบนติ๊กต็อก โดยมีคิม คาร์เดเชียน, เอมีเลีย ไดโมลเดนเบิร์ก, มารีนา ไดอามานดิส, มาดอนนา และรวมไปถึงกากาเองก็เข้าร่วมเทรนด์ด้วย  ส่งผลให้มีการเล่นเพลงเพิ่มขึ้นอย่างมากบนสปอติฟาย และสตรีมแบบออนดีมานด์ในสหรัฐอเมริกาเพิ่มขึ้น 415 เปอร์เซ็นต์ในสัปดาห์หลังจากละครออกฉาย
พรรครังผึ้งสังคมประชาธิปไตย
พรรครังผึ้งสังคมประชาธิปไตย (គណបក្សសំបុកឃ្មុំសង្គមប្រជាធិបតេយ្យ) เป็นพรรคการเมืองประเทศกัมพูชา ก่อตั้งขึ้นเมื่อวันที่ 2 กรกฎาคม ค.ศ. 2015 โดยแหม่ม โสนันโด ผู้สื่อข่าววิทยุรังผึ้ง
ปัญหาบาเซิล
ปัญหาบาเซิล เป็นปัญหาทางคณิตวิเคราะห์ที่เกี่ยวข้องกับทฤษฎีจำนวน ปัญหานี้ถูกตั้งขึ้นครั้งแรกโดย ปิเอโตร เมนโกลี ในปี พ.ศ. 2187 และถูกแก้โดย เลออนฮาร์ด ออยเลอร์ ในปี พ.ศ. 2277 ปัญหานี้ได้ตั้งชื่อตามชื่อของเมืองบาเซิล บ้านเกิดของออยเลอร์
ปัญหาดังกล่าวเกี่ยวกับการหาผลรวมของอนุกรม
ผลรวมของอนุกรมดังกล่าวมีค่าประมาณ 1.644934 ปัญหาบาเซิลถามถึงการหาค่าที่แม่นยำในรูปแบบปิดของผลรวมดังกล่าว ออยเลอร์ค้นพบว่าผลรวมดังกล่าวมีค่าเท่ากับ π2⁄6 และได้ประกาศการค้นพบในปี พ.ศ. 2277
วิธีการหาผลรวมของออยเลอร์
วิธีการของออยเลอร์ มาจากการพิจารณาคุณสมบัติบางประการของพหุนามจำกัด แลัวสมมุติว่าคุณสมบัติเหล่านี้ยังคงเป็นจริงในกรณีอนันต์ หรืออนุกรมกำลัง
ออยเลอร์เริ่มต้นด้วยการกระจายอนุกรมเทย์เลอร์ ของฟังก์ชันไซน์:
ซึ่งออยเลอร์มองฝั่งขวาเป็นพหุนามที่มีจำนวนพจน์เป็นอนันต์ แล้วใช้คุณสมบัติที่ว่าพหุนามใด ๆ สามารถเขียนเป็นผลคูณของตัวประกอบดีกรีหนึ่งได้ ซึ่งรากของฟังก์ชันไซน์อยู่ที่ จึงได้เป็นผลคูณว่า
หรือเขียนอีกแบบได้เป็น
ซึ่งจากสมบัติว่า เมื่อ  แสดงว่า A = 1 ดังนั้น
จับสัมประสิทธิ์ของ x^3 ทั้งสองข้างมาเท่ากัน จะได้ว่า
สรุปได้ว่า เป็นผลรวมของอนุกรม
ภูเขาศักดิ์สิทธิ์แห่งปีเยมอนเตและลอมบาร์เดีย
ภูเขาศักดิ์สิทธิ์แห่งปีเยมอนเตและลอมบาร์เดีย (Sacri Monti del Piemonte e della Lombardia) หมายถึงกลุ่มคริสต์ศาสนสถานหรือกลุ่มโบสถ์น้อยและสิ่งก่อสร้างอื่นๆเก้ากลุ่มที่ตั้งอยู่ในบริเวณแคว้นปีเยมอนเตและแคว้นลอมบาร์เดียทางตอนเหนือของอิตาลีที่สร้างระหว่างปลายคริสต์ศตวรรษที่ 16 ถึงคริสต์ศตวรรษที่ 17 แต่ละกลุ่มจะเป็นเรื่องราวเกี่ยวกับต่างๆใน คริสต์ศาสนา และถือกันว่าเป็นสิ่งสวยงามที่สร้างกลืนไปกับธรรมชาติรอบข้างไม่ว่าจะเป็นเนินเขา ป่า หรือ ทะเลสาบ นอกจากภูเขาศักดิ์สิทธิ์จะมีความสำคัญทางศาสนาแล้วยังมีความสำคัญทางศิลปะด้วยเพราะเป็นงานศิลปะแบบประสมสื่อในงานชิ้นเดียวกันที่ประกอบด้วยปฏิมากรรม และ จิตรกรรมปูนเปียกผสมกัน ความสำคัญอันนี้ทำให้ภูเขาศักดิ์สิทธิ์แห่งปีเยมอนเตและลอมบาร์เดียได้รับเลือกจากองค์การยูเนสโกให้ขึ้นทะเบียนเป็นมรดกโลกเมื่อปีค.ศ. 2003
“ภูเขาศักดิ์สิทธิ์” เป็นสิ่งก่อสร้างทางคริสต์ศาสนาซึ่งเริ่มมาตั้งแต่ปลายคริสต์ศตวรรษที่ 15 และระหว่างสมัย การปฏิรูปศาสนาของนิกายโรมันคาทอลิกตอนกลางคริสต์ศตวรรษที่ 16 ถึงคริสต์ศตวรรษที่17 ที่เผยแพร่จากประเทศอิตาลีไปจนถึงทวีปอเมริกา การสร้าง “ภูเขาศักดิ์สิทธิ์” มักสร้างอยู่บนที่สูงใกลจากชุมชนและอยู่ท่ามกลางธรรมชาติ สิ่งก่อสร้างจะประกอบด้วยกลุ่มโบสถ์น้อยขนาดย่อมที่ตั้งเรียงเป็นระยะๆ บางภูเขามีด้วยกันกว่า 40 โบสถ์น้อย แต่ละโบสถ์น้อยก็จะเป็นฉากสำคัญของหัวเรื่องที่ทาง“ภูเขาศักดิ์สิทธิ์”แต่ละแห่งจะเลือก เช่นซาโครมอนเท ดิ วาราลโลจะเป็นเรื่องชีวิตของพระเยซูเป็นต้น  เรื่องที่ “ภูเขาศักดิ์สิทธิ์” นิยมสร้างกันคือชีวิตของพระเยซู, พระแม่มารี หรือนักบุญ ศิลปะที่ใช้ก็จะผสมกันระหว่างประติมากรรมและจิตรกรรมภายในฉากเดียวกันเป็นงานสามมิติ  การที่นักแสวงบุญต้องเดินลดเลี้ยวจากโบสถ์น้อยหนึ่งไปอีกโบสถ์น้อยหนึ่งเพื่อเดินตามเรื่องราวของงานศิลปะทำให้มึความรู้สึกเหมือนได้เดินทางไปยังดินแดนศักดิ์สิทธิ์ด้วยตัวเอง หรือได้เดินตามรอยพระบาทของพระเยซูบนถนนโดโลโรซา  (Via Dolorosa) ในกรุงเยรูซาเลม ซึ่งเป็นถนนที่พระองค์ทรงเดินแบกกางเขนไปสู่เนินกอลกอธา (Golgotha) ที่ทรงถูกตรึงกางเขน ภูเขาศักดิ์สิทธิ์แห่งปีเยมอนเตและลอมบาร์เดียมีด้วยกัน 9 แห่งคือ